
STUDIEKREDSBLADET er et 
tværorganisatorisk UFO- 
tidsskrift, der bar til 
opgave at skabe bedre 
kontakt samtlige danske 
’jrO-studiekredse imellem. 

STUDIEKREDSBLADETS for¬ 
mål søges efter bedste 
evne opfyldt gennem re¬ 
ferater og andet rele¬ 
vant materiale fra de 
grupper, der sender de¬ 
res stof iil redaktio¬ 
nen; 

STUDIEKREDSBLADET vil 
forsøge at stimulere 
gruppernes interesse 
for fælles forsknings¬ 
opgaver af UFO-mæs sig 
karakter. Således mod¬ 
tager redaktionen med 
glæde forslag til forsk¬ 
ningsopgaver eller re¬ 
sultater fra grupperne 
med henblik på offent¬ 
liggørelse i SB. 

STUDIEKREDSBLADET er 
åbent for alles menin¬ 
ger om UFO-sagen. Ingen 
særinteresser plejes 
bevidst. Specielle UFO- 
emmer behandles i DEBAT- 
KASSEN, hvis indbold 
ikke nødvendigvis behø¬ 
ver at stemme overens 
med redaktionens op¬ 
fattelse. 

STUDIEKREDSBLADETs 
REDAKTION/UDGIVER: * 

Torsten Dam—Jensen, 
Søndertoften 44, 

DK 263o Tåstrup, 

(o2) 99 53 62. 



NÆSTE NR. AF STUDIEKREDS- 
BLA1ET UDKOMMER CA. 1.12.75. 


OM UFO-75 


I tiden 19. — 25. juli 1975 af¬ 
holdtes sommerens store UFO- 
arrangement, "UFO-75'", i Thi¬ 
sted. Som nævnt i forrige nr. 
af SB ville bladet bringe en 
udførlig omtale af dette arran¬ 
gement. For at undertegnede, 
der var medarrangør af UFO-75', 
ikke selv akville skrive en ro¬ 
sende (.') artikel om arrange¬ 
mentet , har jeg valgt at lade 
en npartisk deltager af UFO-75' 
berette om arrangementets forløb. 

Per Borgaard, der vel er kendt af 
de fleste UFO-imteresserede, der 
igennem årene har fulgt godt med 
i, hvad der er blevet sagt og 
skrevet om UFO-sagen i den dan¬ 
ske presse og div. UFO-tidsskrif¬ 
ter, deltog i UFO-75'. Indtrykke¬ 
ne derfra resulterede i en ar¬ 
tikel i Fredericia Dagblad, den 
22. august 1975, hvorfra følgen¬ 
de lederartikel er taget fra. 

(forts, næste sd.) 

Fredericia Dagblad, 22.8.1975. 

FLYVENDE TALLERKENER 

MYSTIK ELLER VIDENSKAB 

af Per Borgaard 


Landet over er der ind¬ 
løbet en ny bølge af 
iagttagelser af hidtil 
uforklarlige himmelfaaio- 
mener. Er der i alle til¬ 
fælde tale om synsbedrag 
og hjernespind? 

Journalist Per Borgaard, 
Fredericia, har overværet 
UFO-seminaret i Thisted 
og fortæller om, hvordan 
man nu forsøger at køre 
en videnskabelig linje 
i udforskningen af fæno¬ 
menerne . 


UFO'er spøger stadig og i mod¬ 
sætning til Loch Ness-uhyret 
også uden for agurketiden. De 
har svirret nogenlunde jævnt 
hele året, men tilsyneladende 
med forkærlighed for Fyns- og 
Koldiag-Ve jle-Fredericia-områ- 
deme. Og selv om et sæt små 
grønne ildkugler over Frederi¬ 
cia viste sig at være Nefa— 
lygter i halen på e«. drage, og 
et lysende UFO over Lillebælt 
forklaredes som et militært 
slæbemål, er langt de fleste 
sværmende 'ukendte objekter 
stadig lige hemmelighedsfulde. 

Det er irriterende - som mystik 
altid er. Mere for nogle end 
for andre. Den fynske invalide¬ 
pensionist , der følte sin knal¬ 
lert blev drejet sidelæns, 
skønt han strittede imod, og 
den - ligeledes fynske - dame, 


der fik sin vogn standset af 
et lavtflyvende uidentificeret 
objekt, bnger nok stærkere 
udtryk end "irriterende" om 
tingesterne. 

Men det er også spændende - og 
det var nok mest denne egenskab 
ved "tallerknerne", der fik 
kronikøren til at bruge eh fe¬ 
rieuge på "UFO-seminaret" i 
Thisted i åri Jeg ville høre om 
UFO'er - og studere "ufologer", 
som tallerkenforskeme uhøj¬ 
tideligt kalder sig selv. 


Det egentlige program startede 
med en redegørelse fra forman¬ 
den for Fredericia UFO Gruppe, 
Bent Eriksen, om de mange ob¬ 
servationer på begge sider af 
Lillebælt, der toppede med en 
"flyvende, lysende bowlerhat" 
over Fredericia. 

Skandinavisk UFO Informations 
PR-mand, lærer Peter Alf Hansen, 
talte om UFO'er i relation til 
kuglelyn. Han konkluderede, 
at en meget stor del af de ob¬ 
serverede amå UFO'er er kugle¬ 
lyn. Det blev det foredrag, 
der gav de største overskrifter 
i pressen: "Det er kuglelyn 
altsammen". Ak, ja! 

Graver Karl Hansen, St. Heddin¬ 
ge, holdt seminarets morsomme:; - 
ste indlæg - om fup i UFO-sagen. 
Der er meget divergerende menin¬ 
ger om UFO'eme blandt de in¬ 
teresserede, og Karl Hansen fik 
i foredraget markeret ligtorne¬ 
ne hos samtlige - uden at tram¬ 
pe på dem. løvrigt opdelte han 
fupmulighederne i ubevidste 
fejl, bevidst jordisk svindel 
og "ujordisk narreværk" med u- 
kendt formål. 

Formanden for SUFOI, ingeniør 
Flemming Ahrenkiel, fremlagde 
en videnskabelig beskrivelse 
af et kunstigt tyngdefelts 
virkninger og sammenlignede 
det ned de spor, der er fundet 
på Jorden efter påståede lan¬ 
dinger af "flyvende tallerke¬ 
ner". Virkningerne af et så¬ 
dant felt kan forholdsvis let 
beregnes, sagde han. Hagen ved 
det er, at vi ikke er i stand 
til at frembringe et sådant 
felt og ikke ved, om det over¬ 
hovedet er fysisk muligt. 

De danske UFO-kredses uoffi¬ 
cielle historiker, Willy Weg¬ 
ner, Thisted, gennemgik den 
danske UFO-litteratur og de 
påvirkninger, der havde præget 
udgivelserne siden starten 
først i 5o'erne. Endelig illu¬ 
strerede Ole Henningsen fra 
SUFOI's forskningsafdeling, 
hvordan man i en række tilfæl¬ 
de havde undersøgt bl.a. UFO- 
billeder og konstateret, at 
det drejede sig om ganske na¬ 
turlige fænomener. 

Der var ikke så meget som 
skyggen af en lille grøn mand 
i programmet, som sluttede med 
en skildring af opsendelsen af 
den amerikanske Apollo-raket 
før Apollo-Soyus-sammenkoblin- 
gen. SUFOI's Arhus-repræsemtant, 
astronomistuderende Ole Knud¬ 
sen, der dagen før var kommet 
tilbage fra USA, gav en første¬ 
håndsberetning. 

Stort set var UFO-seminaret 
så sagligt, at selv den ai»ges- 
te skeptiker formentlig ville 
have nikket anerkendende, hvis 
han havde deltaget. Hvad der 
blev diskuteret i de små grUp— 
per på camping-pladser og ho¬ 
teller til ud på de små. timer, 


var måske mere højtflyvende, 
men ganske uhøjtideligt. 

Konklusionen på det hele blev 
den kendte: Vi ved ikke, hvad 
UFO'erne er, men vi anser det 
for hevist, at der faktisk 
flyver noget ukendt rundt 
deroppe. Mange observationer 
kan forklares som naturlige 
fænomener, men der resterer 
en solid portion iagttagelser, 
som hverken kan forklares som 
fejltagelser, fup eller plet¬ 
ter for øjnene. 

De fleste deltagere hældede 
til den opfattelse, at det 
sandsynligvis drejer sig om 
fremmede rumskibe, som holder 
Jorden under observation af 
en eller anden grund, som vi 
kun kan gisne om. 

Det mest bemærkelsesværdige 
var, at det temmelig tørre og 
tilstræbt saglige program 
kunne samle fuldt hus til om¬ 
trent hvert eneste af ugens 
møder. 

Set under en anden synsvinkel 
var UFO-seminaret også bemær¬ 
kelsesværdigt, fordi det åben¬ 
bart blev opfattet som neu¬ 
tralt område for de forskelli¬ 
ge UFO-organisationer. Lige 
siden de første grupper af in¬ 
teresserede fandt sammen i 
5o'erne, har der eksisteret 
skarpt adskildte fraktioner, 
der har haft meget svært ved 
at tale sammen. 


I øjeblikket er de tre største 
Skandinavisk UFO Information, 
der bevidst forsøger at køre 
en videnskabelig linje for at 
nå frem til at interessere 

videnskaben i UFO-problemet. 
Det er den ældste af de nuvæ¬ 
rende organisationer. Dernæst 
er der Dansk IGAP, stiftet af 
SUFOl's oprindelige igang¬ 
sætter, major i flyvevåbnet 
K.C. Petersen. IGAP bekender 
sig til den filosofi, som blev 
fremsat af den afdøde ameri¬ 
kaner George Adamski, der igen 
hævdede at have fået den af 
smukke, høje, lyshårede folk 
fra Venus og andre planeter 
i vort solsystem. Den tredje 
store UFO-organisation er 
Frit UFO Studium, hvis linje 
er præget af tilfældigheder, 
og som først og fremmest er 
interesseret i at give alle 
tilgængelige oplysninger om 
UFO'erne videre til så mange 
mennesker som muligt - uden 
alt for stor kildekritik. 

De tre organisationer har til 
tider haft avært ved at være 
i stue sammen, selv om de på 
en række praktiske punkter 
kunne samarbejde om at bringe 
flest mulige kendsgerninger 
for dagen. 

Seminaret i Thisted var arran¬ 
geret på privat b a sis uden om 
organisationerne, og alle tre 
fraktioner var repræsenteret 
blandt deltagerne. Alligevel 
fløj der ingen gnister, men en 
del misforståelser blev udryd¬ 
det ved den personlige kontakt. 

Tiden vil vise, om det vil 
danne basis for et samarbejde 
mellem de mennesker, der er 
interesseret i at få gådan 
omkring "tallerkenerne" løst. 

Men det sker nok ikke lige med 
det samme. I mellemtiden er 
det ganske betryggende at vide, 
at "ufologerne" slet ikke er 
så tossede, som. man nu og da 


har kunnet få indtryk af gennem 
den omtale, deres bestræbelser 
h a r fået. At de derimod er 
amatøfer, der prøver at arbejde 
videnskabeligt med et problem, 
som andre — måske mere kvali¬ 
ficerede - ikke vil tage al¬ 
vorligt, er de selv de første 
til at indrømme. 

Der er blevet grinet meget af 
dem, både herhjemme og i ud¬ 
landet - men i USA viste en 
gallup-undersøgelsevfor nogen 
tid siden, at over halvdelen 
af de spurgte troede, at der 
var noget om snakken om de 
flyvende tallerkener, Så måske 
er grinet ved at stivne. 

Og — hånden på hjertet - selv 
uden små grønne mønd er tanken 
om besøg fra andre kloder fas¬ 
cinerende. Hvis den er virke¬ 
lighed, vil det komme til at 
påvirke hvert eneste menneskes 
tilværelse. 

På godt og ondt! 

Per Borgaard 


Tak for det velskrevne og seri¬ 
øse indlæg fra Per Borgaard. 

En sådan form for journalestik 
møder man ikke hver dag i pres¬ 
sen. Desværre! 

Nogle få kritiske bemærkninger om 
UFO-75'. (l) Den kendsgernibg, at 
en række deltagere boede forskel¬ 
lige steder og ikke samlet på en 
campingplads, ødelagde lidt af 
"UFO-camping—ånden". (2) Per Bor¬ 
gaard skriver "fuldt hus" - det 
drejede sig kun om 5o-6o menne¬ 
sker. Det ville være ønskeligt, 
om flere ville møde op til de 
kommende UFO-arrangementer af 
UFO-7 5 '-lignende karakter. 

tdj 

NYT FRA 

FREDERICIA 
UFO GRUPPE 


MØDEREFERAT, 11.4.75. 


Mødetid: 11.4.1975, 19.3o. 

Mødested: Bernt Eriksen 


Deltagere: Jan, Christian, Pe¬ 

ter, Mich, Suen, 
Bent. 

Dagsorden: 1.) Nyt siden sidst. 

2. ) Samarbejdsmødet. 

3. ) Angående rap¬ 

port optagning. 

4. ) Studiekreds¬ 

arbejdet. 


1. ) Bent bød de fremmødte 
, velkommen og startede 

herefter med at gennemgå, 
hvad der var sket siden 
sidst. Han omtalte bl.a. 
en rapport, optaget i 
Egum, og en rapport om¬ 
handlende en observation 
fra Østerstrand samt en 
ikke-optaget rapport på 
en observation foretaget 
på DSB-strækningen Vejle— 
Fredericia ved Pø??kop. 
Derudover gav han et kort 
referat af et brev fra 
Peter Alf Hansen. 

2. ) Bent gav hér nogle oplys¬ 

ninger om det kommende 
samarbejdsmøde. Bl.a. for¬ 
talte- han, hvem der ville 
komme, og hvad man i sær¬ 
deleshed skulle diskutere 
og helst nå til enighed 
om. 


3«) Bent gjorde hér rede for, 
hvilke problemer der var 
i forbindelse med rapport- 
optagningen, og på grund¬ 
lag af dette spurgte han 
resten af gruppen, om de 
var interesseret i at tage 
ud og optage rapport i 
tilfælde af, at han selv 
blev forhindret. Dette 
blev diskuteret frem og 
tilbage, men selv om man 
var positivt indstillet 
overfor forslaget, var der 
dog ingen, der gav deres 
endelige samtykke. 

4.) Efter kaffen gik man i 
gang med studiekredsar¬ 
bejdet, dvs. man gik i 
gang med at gennemsøge æl¬ 
dre årgange af UFO-Nyt for 
rapporter og disse blev 
så indskrevet i det udar¬ 
bejdede skema. Desuden 
fik hver 3 stk. UFO-Nyt 
med hjem, som de skulle 
gennemgå, og de rappor¬ 
ter, de måtte finde, skulle 
de så indskrive i et skema 
til næste gang. 


MØDEREFERAT, 9.5.757 5 


Mødetid: 
Mødested: 
Deltagere: 

Dagsorden: 


9.5.1975, 19.3o. 

Bent Eriksen 

Jan, Kristian, 

Mich, Sven, Bent. 

1. ) Nyt siden sidst. 

2. ) Skemaer for 

tlf.-opkald. 

3. ) UFO-75 

4. ) Studiekreds- 

arbejdet. 

Bent fortalte os* at der 
havde været en del obser¬ 
vationer siden sidst. Der 
havde bl.a. været en ob¬ 
servation den 16.4. og to 
observationer fra den 24.4. 
Efter at have fået et 
kort referat af disse 
rapporter, diskuterede 
man, om det eventuelt kun¬ 
ne lade sig gøre at få 
fat i noget lekture om 
flys lysmonteringer. Des¬ 
uden nævnte. Bent, at bogen 
"Danske UFO-observationer" 
var udkommet. Derudover 
fik vi oplyst, at SUFOI 
var nedkommet med et nyt 
rapportskema, hvori der 
kun var foretaget enkelte 
små ændringer i forhold 
til det gamle. I den for¬ 
bindelse blev man enige 
om at lade dette nye ske¬ 
ma;- offset-trykke til brug 
for gruppens eget arbejde. 
Man vedtog, at der i før¬ 
ste omgang skulle tryk¬ 
kes 3oo stk. Desuden 
havde der været et samar- 
bejdsmøde silen sidst, og 
Bent gav os et kort refe¬ 
rat, hvori han fortalte, 
at der var lidt uenighed 
om udkastet fra SUFOI. 

Men noget blev man dog 
enig om. Desværre ville 
man ikke frigive nogle 
oplysninger endnu - dette 
dog kun for at undgå mis¬ 
forståelser. 

Bent havde udarbejdet et 
skema til brug for tele¬ 
fonopkald angående UFO- 
observationer. lette skema 
havde ban ladet mangfol¬ 
diggøre, og vi fik hver 
2 eksemplarer udleveret. 

Angående UFO-75 oplyste 
Bent os om, at der var 
hytter at leje for 4o kr. 

4.) Hér gennemgik man disse 
skemaer, som hver af os 
havde udfyldt. Det var så 
meningen, at de forskellige 
observationer skulle plot¬ 
tes ind på kortet ved 
hjaalp af skemaerne. Des¬ 
værre opstod der et pro¬ 
blem, som man ville prøve 
at få løst til næste gang. 


MØDEREFERAT, 13.6.75 


Mødetid: 
Mødested: 
Deltagere: 

Dagsorden: 


13.6., kl. 19.3o»- 

Bent Eriksen. 

Jan, Kristian, Mich, 
Bent, Sven. 

1. ) Hyt siden sidst. 

2. ) Studiekreds¬ 

ar bejd et . 


1.) Bent bød de fremmødte vel¬ 
kommen og orienterede der¬ 
efter de tilstedeværende 
om, hvad der var sket siden 
sidst. Han fortalte bl.a., 
at han havde fået tilsendt 
en tegning samt fået yder¬ 
ligere oplysninger angående 
observationen fra den 24.4. 
1975. 

Desuden var der omtalt en 
observation fra den 5.6. i 
Fredericia Dagblad. Der 
var flere vidner til obser¬ 
vationen, men den foreløbige 
forklaring lyder på, at der 
muligvis kan være tale om 
en ballon. Derudover havde 
Bent fået yderligere to- 
rapporter, den ene omhand¬ 
lende;. en observation fra 
Sønderparken i Fredericia, 
den anden fra Christians¬ 
feld. 


(forts, næste sd.)Z 


Bent havde desuden nedtaget 
en navneliste fra Ole Knud¬ 
sen i Århus. Den var til¬ 
syneladende udarbejdet 
med det formål for øje at 
skulle fungere som en 
slags landsomspændende te¬ 
lefonkæde. Angående oven¬ 
nævnte og med hensyn til 
de nævnte navne i Frederi- 
cia-området, havde Bent 
en kritik af listen, idet 
han gjorde opmærksom på, 
at der var nævnt navne, 
som man i Fredericia UFO 
Gruppe ikke mere havde 
kontakt med, og desuden 
var det sådan, at enkelte 
af de aktive, der var 
næVnt, slet ikke havde te¬ 
lefon. Så vi fra Frederi¬ 
cia UFO Gruppe mener, at 
denne liste ikke vil kun¬ 
ne fungere efter hensig¬ 
ten, sålænge listen ikke 
ajourføres. 

2.) Man diskuterede hér meget 
de nyopståede problemer i 
studiekredsarbejdet, men 
nåede dog ikke frem til 
nogen løsning af proble¬ 
merne. Der fremkom dog 
forskellige idéer til en 
eventuel løsning, men man 
nåede desværre ikke frem 
til nogen enighed. Man blev 
dog enige om at fortsætte 
registreringen indtil vi¬ 
dere. Det var så meningen 
at tage problemet op på 
første møde efter sommer¬ 
ferien. 

For samtlige mødereferater: 

Sven Madsen, Fr. UFO Gruppe 

Foruden referaterne har Frede¬ 
ricia UFO Gruppe indsendt en 
række avisudklip, hvorfra vi 
bringer nogle brudstykker. 

Fredericia Dagblad, 3o.6.1975 

"CIGARFORMET UFO OVER FREDE¬ 
RICIA" 

Blev set i fire minutter. 

Strømmen om beretninger om UFO' • 
er over Fredericia fortsætter. 
Senest har en fredericianer på 
Regulusvænget natten til i dag 
set ét mystisk objekt over 
Fredericia. 

Fredericianeren oplyser til 
Dagbladet, at han gjorde obser¬ 
vationen kl. 1.25. 

Han så et langt cigarformet 
objekt, som udstrålede et kraf¬ 
tigt gulligt lys. 

UFO'et var skønsmæssigt lo-15 
meter langt og. fløj i en højde 
af ca. 4oo-5oo meter. 

Objektet kom fra vest og ændre¬ 
de ligesom kurs og forsvandt i 
nordlig retning. 

Fredericianeren gjorde iagtta¬ 
gelsen fra sit køkkenvindue, 
og han kunne kun se, at objek¬ 
tet forsvandt bag forbrændings¬ 
anstaltens skorstene. 
Observationen varede i fire 
minutter, og da fredericianeren 
hentede en kikkert for nøjere 
at studere UFO'et, var det 
forsvundet. 

Der hørtes ingen motorstøj, og 
der var ikke tale om et fly, 
fastslåir fredericianeren. 
Objektet var lavt på himmelen 
og havde en glidende bevægelse. 
Det var mandag formiddag ikke 
muligt at få bekræftet obser¬ 
vationen gennem formanden for 
den lokale UFO-gruppe, Bent 
Eriksen. 

Fredericia Dagblad, 3.7.1975 

"BOWLERFORMET UFO SET I 
FREDERICIA" 

Dagbladet har siden omtalen af 
et mystisk cigarformet objekt 

som blev set natten til mandag, 
modtaget flere henvendelser 
fra fredericianere, som kan be¬ 
rette om en livlig aktivitet 
af UFO'er over Fredericia. 

En ung kvinde i S jællandsgade 
så natten til mandag ved 1.3o- 
tiden i retning aod Voss et 
objekt, der var omgivet af 
skarpt lys fra to projektør- 
lignende genstande. 

Pludselig blev det skarpe lys 
slukket og to svagere lys 
trådte frem. Objektet var me¬ 
get tydeligt imod den skyfri 
himmel, og det havde form 
fuldstændig som en bowlerhat. 
Under objektet var der ligesom 
tre puder. Det svævede skråt 
i luften og afgav ingen motor¬ 
stø . 

En anden fredericianer på 
Ernavej bemærkede samme nat 
under kørsel ad motorvejen fra 
Kolding mod Fredericia et UFO, 
der svarede til det, som blev 
omtalt i Dagbladet. 
Fredericianeren så objektet i 
ca. lo minutter. Han mener og¬ 
så med bestemthed at kunne af¬ 
vise, at der var tale om et fly. 
Objektet var stærkt skinnende 
og skiftede på et tidspunkt 
farve. 

Endelig har en' beboer i Søn¬ 
derparken kunnet bekræfte ob¬ 
servationen. Han har set en 
ovallignende genstand, aom 
ganske rigtigt forsvandt bag 
skorstenen ved forbrændings¬ 
anstalten. Han mener dog, at 
objektet er opsehlt af spasma¬ 
gere. 

Formanden for Fredericia UFO 
Gruppe er meget interesseret i 
oplysninger fra folk, som- måt¬ 
te have bemærket usædvanlig 
aktivitet i luften over Frede¬ 
ricia. Man kan ringe til Bent 
Eriksen på tlf. 92 oo 81 eller 
skrive til Købmagergade 6 B, 

7ooø Fredericia. 


Det er nok de mest interessan¬ 
te UFO-observationer i Frede- 
ricia-området siden sidst. 

Til slut bringes en lille kuri¬ 
ositet , et UFO-digt: 

APROPOS U-FOEM 

I anledning af, at man på 
Holstebro Politistation har 
set en UFO, har Fredericia 
Dagblad modtaget: 

... Se det er netop sagen: 

At der er ting, vi ikke ved! 

... og andre, 

som bliver dysset ned!! 

- de kommer ej for dagen. 

Min ven, jeg tror, du glemmer 

- den snak kan du ej lide? 
at andre folk bestemmer, 
hvad du og jeg må vide! 

Tilgiv — jeg driller lidt, men: 
Eksperterne har sagt så tit: 
"Det er hallucinationer 

for børn og gamle koner. 

Du aldrig finde kan 
en videnskabens mand, 
som tror på den slags pjat, 
små grønne mænd - ved nat! 

Dem er vi blevet kvit!!" 

(Det er vi ble't så tit!!!) 

Manne 


Til slut nogle få "redaktionelle 
kommentarer". Fredericia UFO 
Gruppe er en af de mest trofaste 
grupper, der har saitarbejde med 
Studiekredsbladet. Samtidig gør 
gruppen, først og fremmest Bent 
Eriksen, et meget stort arbejde 
med UFO-rapporterne. Man kunne 
blot ønske sig lidt mere aktua¬ 
litet i mødereferaterne. Er det 
ikke muligt for gruppen at læ gg e 
møderne sådan til rette, at sidste 
referat ikke bliver mere end 14- 
21 dage gammelt? 

Det gælder for iøfrugt også de 
andre grupper!!! , 

MØDEREFERAT, 3o.6.1975 


lier andre lyde. Denne opievel 
se havde de, noget før BUFOC 
"blav startet. 

Derefter blev der oplæst en 
artikel om forbandelsen ved 
pyramiderne under udgravnin¬ 
ger om alle de, der var døde 
efter udgravninger på mystisk 
vis... 


Mødested: 


Mødetid: 


Bornholms Central¬ 
bibliotek, Rønne. 

30.6.75, kl. 19.3o. 


Deltagere: Palle, Jørgen, Chri¬ 

stian, Inge, Pre¬ 
ben, Torben, Hen¬ 
ning, Ib + en ny 
gæst, der muligvis 
er interesseret i 
at blive medlem. 

(l fraværende). 


Mødet startede med oplæsning af 
et brev fra Frank, som er en af 
vore tidligere medlemmer, men 
som er flyttet til Glmasbjerg 
på Fyn. Dér har hian startet 
en ny UFO-gruppe, og de er in¬ 
teresseret i et nært samarbejde 
med BUFOC. 

Derefter uddelte Christian med¬ 
lensbladet til medlemmerne, cig 
Palle og Jørgen fik en stabel 
hver til uddeling og forsendel¬ 
se. 


Inge og Christian fortalte bag¬ 
efter om en oplevelse, de havde 
haft, da de em aften var ude og 
køre. De mener at have set et 
neget stærkt lysskær (blåhvidt) 
inde i skovbrynet over for 
lufthavnen, og dette lys kunne 
ikke stamme fra en bil, da det 
var meget kraftigere. Endvidere 
sagde Inge, at der pludselig 
var dødstille, ingen lyde af 
nogen art - ingen fuglesang el- 


Der blev derefter nævnt over¬ 
for de øvrige medlemmer, at be¬ 
styrelsen havde planer om at 
oprette en RAPPORTGRUPPE, og 
Torben blev spurgt, om han kun¬ 
ne tænke sig at lede denne. 
Dette skal vi drøfte videre 
på mødet efter sommerferien, 
for Torben er interesseret i 
dette... 


Derefter blev vi enige om at 
næste møde efter sommerferien 
skulle være mandag den 18. au¬ 
gust 75. 


MØDEREFERAT, 18.8.1975 


Mødested: 

Mødetid: 


Børnholms Central¬ 
bibliotek, Rønne. 

18.8.1975, 19.3o. 


Deltagere: Palle, Jørgen, Pre¬ 

ben, Christian, In¬ 
ge , Ib ,4 Torben 3 
fester : John Jen¬ 
sen, der jo som be¬ 
kendt var den ene 
deltager ved verdens¬ 
konferencen i Zurich 
i Schweitz, som 
gæst inviteret af 
Frede Melhedegaard 
og Erich von Danikem. 
De to andre gæster 
var henholdsvis Jør¬ 
gen Nielsen og Poul 

Thorsen, som* vi 
regner ned bliver 
aktive ae diemner. 

Aftenens emne var "Magnetbakken*' 
ved Gudhjem* Der blev diskute¬ 
ret heftigt, og ingen blev e- 
nige, bl.a. fordi både Ib Le 
Fevre og Jørgen Nielsen havde 
været dernede, og Jørgen på¬ 
stod, at der virkelig var noget; 
on snakken, da han - son han 
sagde - havde set biler køre 
opad af sig selv, og han havde 
endda hældt kaffe på bakken, da 
det var det eneste, han havde 
ved hånden, og det havde løbet 
den modsatte vej. Derimod hav¬ 
de Ib prøvet med sin egen vogn, 
en folkevogn, med negativt re¬ 
sultat. Han kom ned en teori om, 
at Bornholm jo hælder ned mod 
Gudhjem, og denne hældning kurn-r 
ne være skyld i, a$t "biler kø¬ 
rer opad". Så det er muligvis 
et optisk bedrag. Men det mod¬ 
bevistes jo af væsken, der løb 
den modsatte vej - altså ingen 
enighed! Christian talte om, 
at vo jo kunne få bakken opmålt 
og neveleret, så der kom ikke 
noget rigtigt svar ud af det 
på mødet den 18.8. For der var 
jo lige så mange meninger, som 
der var deltagere! 

Derefter gennemgik vi en stor 
stabel billeder, som John Jen¬ 
sen havde med fra konferencen 
i Ziirich. Billederne viste de 
forskellige deltagere (forskere), 
der beskæftiger sig med "for¬ 
tidens besøg fra fremmede klo¬ 
der" . 

Derefter fortalte Palle om UFO- 
mødet i Thisted, hvor han havde 
deltaget, og hans kommentar var, 
at det havde været en skuffelse, 
for - som hian sagde: Der var in¬ 
tet, vi ikke kender til i for¬ 
vejen, men ellers havde det væ¬ 


ret ret godt tilrettelagt! 

Poul Thorsen spurgte, om der 
var nogen l der havde fundet ud 
af, hvad det var for et "lys", 
flere havde iagttaget på Mord¬ 
bo mho la, når de var ude og 
køre i deres biler? Det havde 
bl.a. Christian og Inge under¬ 
søgt nærmere, og det viste sig, 
at det "lys", der blinkede ret 
kraftigt, stod i forbindelse 
med et elektrisk hegn - altså 
en slags kontrolanordning. 

Dette resultat var Poul Thor¬ 
sen også kommet til! 

Fænomenet over Olsker-Årsballe- 
Snogebæk blev også diskuteret 
livligt. Vi talte bl.a. om, at 
vi i clubben burde have kon¬ 
taktet disse mennesker og op¬ 
taget disse samtaler på bånd, 
men om det havde givet resul¬ 
tat er ret tvivlsomt, da disse 
mennesker, der havde observe¬ 
ret dette, har udtalt, at de 
ikke troede på "flyvende tal¬ 
lerkener" eller lignende... 

Palle fortalte derefter om en 
oplevelse, en mand havde haft, 
da han var ude at sejle. Ban 
havde set et skærende blåt 
lys, der hurtigt ændrede ret¬ 
ning, og som passerede henover 
ham på skibet. Han havde fået 
en sådan kriblende fornemmelse 
i hele kroppen, som når en fod 
"sover". Dette blev diskuteret 
ret ivrigt, især disse "for¬ 
nemmelser", der opstår, når vi 
oplever noget spændende. Nogle 
mente, at det er en tilstand, 
vi selv sætter os i. Andre 
mente, at det havde noget med 
UFO'et at gøre! 

Derefter gennemgik vi et brev 
fra Frede Melhedegaard, hvori 
der var en skriftlig tilladelse 


lo - 


(forts, næste sd.) 



til at bruge Erich von DSnikens 
bøger ned tekst og billeder 
son kilde i vores medlemsblad. 

En tilladelse til at bruge 
"The Power of the Past" fik vi 
også - bladet er udgivet af 
Erede Meihedeg&ardI 

Det blev vedtaget, at der skal 
laves en liste over, hvad 
BUFOC's arkiv har af materiale 
og bøger, og denne skal udde¬ 
les til samtlige medlemmer, så 
disse kan låne materiale efter 
behovi 

Som punkt 9 blev der spurgt, 
om der var mulighed for at 
lånt filmen "Fortids gåder — 
fremtids virkelighed" af Erich 
von Dåniken, og om den evt. 
er lavet i 8 eller 16 J3ii§L» Det¬ 
te vil blive undersøgt hos 
filnudle jningsfirmaerne! 

"Den flyvende tallerken", der 
er bygget i USA, blev også 
diskuteret livligt l 

Artiklen i "UFO-Aspekt", "12 
lig", blev oplæst af Palle. En 
ret uhyggelig, men meget in¬ 
teressant artikel, der beviser, 
at offentligheden bliver holdt 
uvidende om mange ting i lan¬ 
ge tider, og at magthaverne 
prøver at holde folk nede ved 
latterliggørelse, og deslige 
når der er tale om UFO"er og 
deres, besætninger. 

Palle havde som punkt 12 fire 
spørgsmål til debat: 

1. Hvordan opstod racerne ef¬ 
ter syndfloden? 

2. Var byggerne af Babylon sla¬ 
ver af forskellige folke¬ 
slag? 

3. Hvem har bygget Katakomperme? 

4. Hvem har tegnet Piri-Reis-kort? 

Der blev debateret livligt, 
men vi blev ikke enige om 
svarene. 

Kassereren bad om kontigent- 
indbetaling, men der var des¬ 
værre ingen, der havde tænkt 
på at tage penge med... 

Mødet sluttede ved 23-tiden. 


MØDEREFERAT, 1.9.1975 

Mødested: Bornholms Central¬ 

bibliotek, Rønne. 

Mødetid: 1.9*1975, kl. 19.3o. 

Deltagere: Palle, Jørgen, 

Preben, Christian, 
Inge samt Poul og 
Jørgen Uielsem. 

2 fraværende. 

De to sidstnævnte 
har hidtil været 
gæster, men er nu 
indmeldt som akti¬ 
ve medlemmer. 

Som første punkt blev Frede 
Melhedegaards brev oplæst af 
formanden med tilladelse til at 
bruge Erich von Dånikens bøger 
med tekst og billeder i vores 
medlemsblad. 

Vi talte om "polskifte", som 
der også har stået en del om i 
bladene. Polerne er allerede i 
gang med at skifte, omend meget 
langsomt, - og om hvor meget 
havet ville stige, når polerne 
evt. ville smelte... 

Derefter drøftede vi spørgsmå¬ 
let: "Var syndfloden et teknisk 
uheld?" Et afsnit af bogen 
"St jememennesker" blev oplæst 
af Palle (formanden). En meget 

(forts, næste side) 




interessant artikel og efter¬ 
følgende diskussion. 

Der blev fremsat en teori om 
vores tidsregning, og on der 
eventuelt var en forbindelse 
mellen syndfloden og tidsreg¬ 
ningen, og vi blev så at sige 
enige on, at "syndfloden" nå 
bave været en lokal foreteelse. 

Onrådet omkring ækvator ned 
fortidige atomsprængninger 
blev omtalt, og at der i det 
sanne bælte er placeret pyra¬ 
miderne, og at der også i 
dette bælte er den største ak¬ 
tivitet af UFO-observationer, 
vulkansk aktivitet og 'jord¬ 
skælv. Både fortidige og nu¬ 
tidige UFO-observationer blev 
debateret. Sodoma og Gonora 
blev også diskuteret - om de 
bar været udsat for en kærne— 
atomsprængning? Vi mener, at 
det bar del Også pyramiderne 
blev debateret. 

Palle oplæste derefter en ar¬ 
tikel om "Kristus' oprindelse", 
også fra bogen "St jememenne— 
sker". Det er under emnet Bi¬ 
belen kontra UFO'er og kritik 
af både Kris.tus og Bibelen! 
Sammenligninger af Bibelen og 
andre forhistoriske skrifter 
med samme indboid, men en an¬ 
den fortolkning! Der blev i— 
øvrigt fremsat den teori, at 
Jesus var en astronaut ude fra 
rammet. "Elias' rumfærd" blev 
også diskuteret - "se faldne 
engle", "Djævelen", m.m. 

Derefter blev eventuelle rum- 
rejser diskuteret - rejser med 
og over lysets hastighed og 
de dermed følgendes-konsekven¬ 
ser, alder osv. osv. 

Forvirring rundt om i verden 
i fortiden, beskrivelser af 
"stjerneskibe", der blev om- 

t ;v-. 


talt i gamle skrifter, og som 
passer til beskrivelser af 
UFO'er i dag,’!! Skabelsen blev 
omtalt og diskuteret - ret in¬ 
teressant! 

Bibelens oversættelse blev 
diskuteret, skrifttegn og an¬ 
dre former for skrifter som 
f.ex. "Lamaernes bibliotek", 
"Vatikanets bibliotek" og "det 
tredje øje", som man taler om, 
at visse lamamunke får åbnet... 
Derefter blev hypnose og tele¬ 
pati samt telekinese omtalt, 
da nogle medlemmer havde læst 
en del om disse emner. 

Der blev talt om, at vi skulle 
prøve at "spørge i radioen" om 
forskellige ting og sager, der 
gar interesse - i det program, 
som Joakim Jerrik plejer at 
beskæftige sig med... 

Som punkt- lo diskuterede vi 
om, hvordan vi ville blive 
modtaget på en anden planet, 
der var adskillige år tilbage 
fra vor tid. Ville vi ikke 
blive modtaget som GUDER ??? 

Vi diskuterede H.G. Wells roman, 
der blev udsendt i radioen i 
Amerika for mange år siden, og 
som fremkaldte enorm, panik. Og 
om panik i almindelighed. 

Forskellige opdagelser fra 
fortiden blev debateret, som 
i dag befinder sig på musseer 
rundt om i verden. 

Forskellige våben fra fortiden 
blev debateret og sammenlignet 
med nutidige og fremtidige! 
Derefter oplæste Polle endnu en 
rystende og. spændende artikel. 

Som punkt 14 stillede vi 
spørgsmålet: Hvor meget får vi 
at vide om, hvad arkæologerne 

(forts, næste sd.) 

finder ? 

"Laser-strålen" blev debateret, 
og der blev talt on dens an¬ 
vendelsesmuligheder. 

Son sidste punkt på dagsorde¬ 
nen blev der indbetalt kon¬ 
tingent af nogle nedlenner 
til Jørgen (BUFOCTs kasserer). 

Derefter afsluttede vi nødet 
og tog hjem. 

For santlige mødereferater: 
PREBEN MARKER, sekretser. 


Bornholms UFO Club er vældig 
flink til at sende avisudklip 
til redaktionen. Disse udklip 
er ganske nyttige, idet de 
fortæller neget om den UFO- 
aktivitet, der foregår i lokal¬ 
området . 

"Magnetbakkems" mysterier er 
naturligvis det emne, der har 
optaget forsiderne på de born¬ 
holmske aviser gennem de sid¬ 
ste måneder. I det følgende 
er der taget en række aktuelle 
pluk fra de bornholmske avi¬ 
ser . 


BORNHOLMEREN, 14-7.1975 


MAGNETFELT VED KOBBEGÅRD 
VED GUDHJEM HALER BILER 
OP AD lo METER LANG BAKKE. 

Der er ikke tale om en son- 
merspøg eller et udslag af 
såkaldt agurketid. Bornholm 
har virkelig fået en tu¬ 
ristattraktion af de store. 
Turistchef J. Finn Nielsen 
og Bornholmerens medarbej¬ 
der har været med til at 
konstatere rigtigheden af 


fænomenet. 

KOBBEGÅRD ved Gudhjem: 

Det er hverken et forsøg på 
at lave forsinket aprilsspøg 
eller et forsøg på at lave et 
nyt Lock Ness-uhyre i den på¬ 
ståede agurketid. Det er kends¬ 
gerninger, som det næppe vil 
være ^uligt at overbevise folk 
om, før de selv har kunnet se 
dem med egne øjne. Det er in¬ 
tet mindre end en mineralogisk 
sensation - en turistseværdig¬ 
hed, som vil kunne betyde en 
hel del for det bornholmske 
samfund. En bil, der kører op 
ad bakke uden motor eller no¬ 
gen anden hjælp - trukket af 
en uudforsket kraft ved Kobbe- 
gård ved Gudhjem - formentlig 
en fom for magnetisme. 
Bornholmerens medarbejder har 
sammen med turistchef Jørgen 
Finn Nielsen, Samvirkende born¬ 
holmske turistforeninger, kon¬ 
stateret, at det ikke er Svin¬ 
del, fotograferet det og over¬ 
drager det hermed til læserne 
at overbevise sig ved selvsyn. 

Den fantastiske historie blev 
vi - undertegnede og turist¬ 
chefen - præsenteret for under 
et ophold i Gudhjem søndag ef¬ 
termiddag i forbindelse med et 
led i en afprøvning af SBT's 
cykeltur Bornholm rundt. 
Chefredaktøren, som var blevet 
ringet op af nogle turister, 
der havde opdaget fænomenet 
ved Kobbegård, vidste, at vi 
opholdt os i Gudhjem, hvor han 
kontaktede os nogenlunde med 
følgende ord: "Det er nok én 
af disse hér UFO-fyre, men hvis 
I kan finde deri, kan det jo 
godt være, at 1 kan lave en 
sjov historie på det". 

(forts, næste sd „)) 

Vi fandt frem. til Kaj Holbæk, 
hans familie og venner, som 
holder sommerferie på Ferie¬ 
gården i Gudhjem. 

"Ja, I tror jo nok, at vi er 
tossede", sagde Holbæk, "men 
nu kan vi jio kore ud og prøve". 

På køreturen til Kobbegård 
fortalte han, at man tre gan¬ 
ge om lørdagen havde prøvet 
bakken ved Kpbbegård med fle¬ 
re forskellige biler, der alle 
uden motorkraft eller anden 
form for hjælp kørte op ad 
bakken. Den ene af„bilerne var 
en lille et—tons lastbil. 

Ærlig talt var hverken Jørgen 
Finn Nielsen eller vores med¬ 
arbejder særlig tilbøjelig 
til at tro på historien, lige¬ 
som måske vore læsere heller 
ikke er det. 

Vi kørte først op til parke¬ 
ringspladsen, hvor man gør 
holdt for at gå ned til Stave- 
høl-vandfaldet. Her lod Kaj 
Holbæk bilen sætte i frigear, 
tog nøglen md og lod bilen 
rulle ned ad den lange, svagt 
skrånende bakke. Hér mærkedes 
de første tegm på noget usæd¬ 
vanligt. Farten var, trods den 
lille hældning, usædvanlig 
stor, og for at undgå en færd¬ 
selsulykke ved Kobbegård måtte 
Kaj, Holbæk bremse brat op. Hér 
havde vi nået en fart noget 
over 4o km/t. Holbæk kunne 
fortælle, at kan dagen før i 
en anden bil var kommet op på 
60 km/t. 

Men helt overbeviste var vi 
nu endnu ikke. Det blev vi 
først, da Holbæk satte sin bil 
ved foden af bakken ved Kobbe— 
gård, tog nøglen ud, satte bi¬ 
len i frigear og forlod den. 
Ganske langsomt, men sikkert 
satte bilen i gang, rullede 
stille og roligt op ad bakken 
til et vist punkt, hvor den 
holdt stille — Idea igen at 


køre tilbage. For at få den 
tilbage til foden af bakken, 
der vel er omkring en halv 
snes til femten meter lang, 
måtte Holbæk og turistchefen 
skubbe bilen tilbage, hvorefter 
"nummeret" gentog sig... 

Man kan sige, at Bornholm har 
fået sit Lovb Hess, men for¬ 
skellen på magnetfeltet ved 
Kobbegård og Lock Mess-uhyret 
er, at alle, der har lyst, 
kan få lejlighed til ved selv¬ 
syn at konstatere fænomenet. 

Til interesserede bilister kan 
vi oplyse den letteste vej 
til stedet: Kør til Gudhjem - 
fra Gudhjem mod Svaneke. Kør 
ad Kobbevej, en sognevej, hvor 
et vejviserskilt viser mod 
Stavehø1. Følg vejen direkte 
til Kobbegård, kør gennem svin¬ 
get, vend bilen for foden af 
den lille bakke lige uden for 
Kobbegård, stands motoren, sæt 
bilen i frigear - og lad Dem 
overbevise. God fornøjelse! 


Bornholmerens artikel den 
14. juli bevirkede, at en 
mængde mennesker kørte til 
Kobbegård for at afprøve 
"mysteriet". Sagen var ved 
at få voldsomme dimensioner. 
"Magnetbakken" blev på få 
dage kendt over det meste 
af Danmark via en mængde 
dagblade. 


BGRJNHOOMEREN, 18.7.1975 


MAGNETBAKKEN: 

VI UDPEGEDE DEN FORKERTE 
VEJSTRÆKNING FOR LØJTNaNT. 

En indsigelse fra løjtnant 
P.E. Jensen og en forklaring 
på, hvordan vi selv har be¬ 
gået den bommert, vi har 

(forts, næste sd.) 


- 14 - 



kritiseret andre for. 

Fakta vedrørende den såkald¬ 
te Magnetbakke: 

Dagbladet Bornholmeren har 
i sin udgave af 16. juli 1975 
i en stort opsat artikel an¬ 
ført undertegnede son bevis 
for bladets fremsatte på¬ 
stand on, at et mystisk mag¬ 
netfelt ved Kobbegård for¬ 
måede at trække køretøjer 
opad bakken. Dette er direk¬ 
te 1 usandt. 

1) Undertegnedes målinger 
på den af Bornholmerens 
medarbejder udpegede vej¬ 
strækning gav fht resul¬ 
tat, at der rent faktisk 
var tale om et fald og 
ikke en stigning på det 
aktuelle vejstykke. Hvor¬ 
for undertegnede i vid¬ 
ners nærvær erklærede, 

at en bil trods optisk be¬ 
drag IKKE kørte OP ad 
bakken, men ganske natur¬ 
ligt MED ad bakken. 

2) Målinger ned et kompas, 
hvor misvisning på forhånd 
var indlagt, gav til re¬ 
sultat, at der absolut 
intet unormalt var at kon¬ 
statere i det pågældende 
område. 

3) Jeg har kontaktet flere af 
de personer, der var til 
stede, medens jeg fortalte 
Bornholmerens medarbejder 
om resultatet af mine må¬ 
linger, cg INGEN har op¬ 
fattet mine erklæringer 
som nævnt i Bornholmeren. 

P.F. Jensen, løjtnant. 

SYAR: Efter nøjere til for¬ 
middag at have konfereret med 
løjtnant P.F. Jensen er vi 
kommet til det resultat, at 
Bornholmerens medarbejder har 

udpeget et forkert stykke af 
vejen for løjtnanten. De 12 
meter, han udmålte, viser sig 
også på den tegning,, som er 
udarbejdet for Bornholmeren 
af en bornholmsk kommune ingen¬ 
iør, at gå nedad. Derimod er 
P.F. Jensen enig i, at der 
derefter stiger* og det er 
netop det- stykke, som vi hele 
tiden har beskæftiget os med. 
Vi må naturligvis på det kraf¬ 
tigste beklage, at vi selv 
har pågået den bommert, som 
vi har kritiseret andre for, 
nemlig at. lade foretage måling 
ger på det forkerte vejstykke. 
Det kan man ikke laste løjt¬ 
nant P.F. Jensen, hvis hjælp 
i denne forbindelse vi er tak¬ 
nemmelig for. For god ordens 
skyld skal vi gøre opmærksom 
på, at dette svar er oplæst 
for og godkendt af løjtnant 
P.F. Jensem. , 


BORNHOLMEREN, 18.7.1975 


den danske ufo-leder er 

IKKE OVERRASKET OVER MAGNET¬ 
BAKKENS MISTIK. 

Bebuder IFO-invasion på Born¬ 
holm inden for den næste 
måned. 

Lederen af den danske UFO- 
organisation IGaP, major H.C. 
Petersen, Vejle, er ikke spor 
overrasket over den mystik, 
der knytter sig til Magnetbakken. 
"Jeg kender masser af bkMipILår 
på beslægtede tilfælde, så der 
er ikke spor grund til at tro, 
at historierne om den born¬ 
holmske magnetbakke er et ud¬ 
slag af sommervarmen. Men der¬ 
imod overrasker det mig ikke, 
at såkaldte videnskabsmænd 
afviser fænomenetnmed deres 
sædvanlige tillærte ting", si- 

(forts. næste sd.) 




ger major H,C. Petersen til 
Bornholmeren. 

VIL PÅ BESØG AF UFO'ER I 
EN ELLER TO DAGE 

"Umiddelbart lyder dette helt 
sljrt, men for vi ufologer 
er det ikke noget nyt - det 
er omtalt mange gange tidli¬ 
gere i UFO-litteraturen. 

Derimod hersker der nogen ue¬ 
nighed om, hvad den egentlige 
grund er til, at det sker. 
Officielt kan vi naturligvis 
kun gisne om, hvad årsagen 
kan være, men jeg tager næppe 
ret meget fejl, når jeg anta¬ 
ger, at der er tale om en 
tiltning af en antenne i det 
kraftnetsystem, som UFO'erne 
flyver på. (Detaljeret omtalt 
i luftkaptajn Bruce Cathies' 
to bøger "Harnonic 33" og 
"Hamonic 695"). 

En tiltning vil i dette til¬ 
fælde sige, at forskydninger 
eller rystelser i det jord¬ 
lag, antennen er placeret i, 
har fået den til at afvige fra 
den korrekte opstilling, hvor¬ 
ved den ikke kan fungere ef¬ 
ter hensigten, ligesom der er 
mulighed for, at der kan op¬ 
stå ledsagefænomener (mystisk 
kraft). 

Er em antenneforskydning årsag 
til mysteriet på Bornholm, vil 
Østersøens perle inden for den 
næste måneds tid kunne forveh- 
te at se UFO'er placeret sta¬ 
tionært i stor højde over øen 
i en dags tid eller to og/eller 
blive vidne til, at "mystiske" 
objekter dykker ned i eller 
ud af vandene omkring øen — 
alt sammen afhængig af, hvor 
den tiltede antenne måtte være 
placeret. Observeres der in¬ 
gen UFO'er, kan fænomenet på 
Bornholm næppe, føres tilbage 
til en tiltet antenne", siger 
major H.C. Petersen i 


1- er. 

IKKE MAGNETISME 

Major H.C* Petsrsen siger 
til Bornholmeren, at det kan 
anses for næsten udelukket, 
at der er tale om en magne¬ 
tisk kraft ved Kobbegård. I 
de mange tilfælde, jeg har 
kendskab til af lignende art, 
har kompasnålen aldrig vist 
udsving. Så der er indlysende 
tale om en helt anden, ukendt 
kraft. 

Hvilken kan jeg beklagelig¬ 
vis ikke sige noget om, men 
blot at tage videnskabsgolks 
afvisninger for gode varer, 
er for letkøbt. Videnskaben 
blev da også påfaldende tavs, 
da den blev bedt om at for¬ 
klare, hvorfor 6oo bilruder 
for en halv snes år siden 
sprængtes i småstykker i tre¬ 
kantsområdet Fredericia-Vejle— 
Kolding", siger major H.C. 
Petersen. 


Endelig syntes mysteriet 
at være opklaretI "Den 
danske UEO-leder", major 
H.C. Petersen, kunne for¬ 
klare hele fænomenet. Det 
er da godt, at han kan give 
os svarene, når den "etable¬ 
rede" videnskab ikke slår 
til med sine "letløbte av- 
visnimger". 

tdj 


KONTAKT TIL B.U.F.O.C. 


Formand for BUFOC 
Palle Christensen, 
Hallandsvej 1, 

DK 3?oo Rønne 

Indledningsvis kan nævnes, 
at. SUFOI-Aalborgs hidtidige 
leder, John Juhler fra Nør- 
holm, har trukket sig helt 
tilbage fra lederposten af 
gruppen. Ligeledes har J.J. 
droppet arbejdet i SUFOI, 
idet han ikke fungerer son 
SUFOI's repræsentant i det 
nordjyske nere. Der skal si¬ 
ges en tak til John Juhler 
for det gode arbejde, han 
har udført, i Studiekreds- 
bladets levetid. 


mødereferat, 22 . 6.1975 


Mødested: John Juhler 

Mødetid: 22.6.1975 

Deltagere: Ulla, fru Juhler, 

Ole, Torben„ Car¬ 
sten, Vagja Ander¬ 
sen. 

Torben, son nu er begyndt at 
fungere son fornand for vores 
gruppe, startede ned at orien¬ 
tere on de vigtigste emner 
fra forretningsudvalgsnødet i 
København. 

Vi er nu snart ved at have sor¬ 


teret alle UFO-rapporter. Vi 
blev enige on snarest at få 
alle rapporter sendt til Køben¬ 
havn. Vi er ved at være igen¬ 
nem en travl periode, hvad 
rapporter angår. 

Til dette nøde var kun én ny 
rapport. Det var vores flit¬ 
tige John, der havde optaget 
den. Denne rapport blev gennem¬ 
gået til almindelig orientering 
Efter en lille te-pause gik 
vi i gang ned at diskutere, 
hvad der stel ske i gruppen 
fremover hér i MordjyIland. 

Vi kan oplyse, at vi fra vores 
foredrag den 22. naj 1975 fik 
lovning fra Frank Pedersen on 
en nøde— og diskussionsaften, 
hvor han selv vil være til 
stede. Dette nøde venter vi os 
neget af. Vi vil forsøge at 
få det gennemført til efter¬ 
året . 

Efter at de vigtigste ting var 
drøftet igennem, blev vi enige 
on at holde SQjanerferie til 
sidst i aigust, da det viser 
sig at være svært at få alle 
sanlet i sommermånederne. Næste 
nøde blev fastsat til 25.8. hos 
Ulla Kristensen. 

Da det efterhånden var sent og 
mørkt, blev vi enige on at gå 
en tur ud i somnernatten for at 
se efter UFO'er. Desværre havde 
vi ikke heldet ned os, så vi 
gik hjem kl. o.5o. 

Vagn Andersen 


HUSK 


MATERIALE TIL NÆSTE NR. AF SB MÅ VÆRE 
REDAKTIONEN i hænde senest den 15. 
NOVEMBER 1975 (LØRDaG). 

SIDSTE NYT FRA 
SUFOI-AALBORG 


Netop da indleveringsfristen 
for stof fra grupperne Trar 
udløbet, indkom en del nyt 
materiale. Vi bringer natur¬ 
ligvis dette aktuelle stof 
på trods af forsinkelsen, 
men må pointere, at det van¬ 
skeliggør arbejdet med bla¬ 
det en hel del, at grupper¬ 
ne først i sidste øjeblik 
indsender deres materiale. 
Derfor: OVERHOLD TIDSFRISTEN 
NØJE. 


MØDEREFERAT, 14.9*1975 


Mødetid: 14. sept. 1975 

Mødested: Tommy Jacobsen 

Deltagere: Inge Juhler, Ulla 

Kristiansen, Tommy 
Jacobsen, Ole Chri¬ 
stensen, Karsten 
Poulsen, John Juh¬ 
ler, Alex Christian¬ 
sen og Torben Bir— 
keholm. Afbud fra 
Vagn Andersen. 

Mødet startede ved 19.3o-tiden, 
hvor vi bød et nyt medlem af 
gruppen velkommen. Alex Chri¬ 
stiansen er 19 år og meget 
interesseret i UFO-sagen. 

Eftersom VA havde meldt afbud, 
påtog IJ sig at lave referatet, 
som TB skulle renskrive og. 
sende videre til Studiekreds¬ 
bladets redaktion. 


TB priemterede om nyt fra 
SUFOI, bl .a. Repræsentantskabs¬ 
mødet den sidste weekend i 
september. Det var besluttet, 
at OC skulle tage derover i 
stedet for TB, der skulle ud 
at spille med sit orkester. 
Dette havde givet anledning 
til nogle problemer, idet OC 
ikke har stemmeret som sted¬ 
fortræder. Man blev enige om, 
at TB skulle forsøge at klar¬ 
lægge omstændighederne og evt. 
foranledige, at spørgsmålet 
blev taget op på Repræsentant¬ 
skabsmødet. 

TB gennengik de observationer, 
der var indløbet i den første 
uge af september måned. Aalborg 
Stiftstidende havde fået fat 
i nogle fotos af et UFO fra en 
mand i Egense, der havde foto¬ 
graferet, der havde forfulgt 
og skræmt hans datter. Jour¬ 
nalisten ringede og ville komme 
med billederne og bede TB- om 
en kommentar. Dette førte til 
en første klasses kontakt med 
bladets "UFO-journalist", og 
samtidig fik vi fat i obser¬ 
vatørerne og negativerne. 

To dage i træk var sagen på 
forsiden (også nævnt i Ekstra¬ 
bladet ), og andre rapporter 
indløb i en tæt strøm, så vi 
fik nok at se til--. 


Der kom en snes henvendelser 
i ugens løb, deriblandt to 
gode nærobservationer, som der 
er optaget rapport på. Andre 
har fået tilsendt rapportskema, 
og vi mangler desuden at besø¬ 
ge en fire stykker, som der er 
kød på. OC og JJ skal i den 
kommende uge få has på så 
mange som muligt. Desværre går 
der nok et par uger, før vi 
er færdige. Både vi og. obser¬ 
vatørerne har jo andet at se til. 

(forts, næste sd.) 

Vi blev enige om at oprette en 
kørselskasae. I forbindelse med 
rapportoptagning må vi mange 
gange køre langt, og det kos¬ 
ter jo i benzin. Hver person 
lægger 2 kr. ved Javert aøde, 
og EP påtog sig at administre¬ 
re beløbet. Evt. honorar for 
foredrag af gruppens medlemmer 
skulle også indgå i kassen,, og 
et evt. overskud skal anven¬ 
des til gruppens arbejde i det 
hele taget. 

JJ havde taget nogle af sine 
nange avisudklip med, og HK 
tilbød at ordne dem og holde 
en samling ajour til brug for 
hele gruppen. 

Efter en tiltrængt kop te og 
div. håndmadder gik snakken 
om løst og fast indtil mødet 
blev hævet ved 23.3o—tiden. 

Næste møde blev bestemt til 
søndag den 12. oktober 1975 
hos TB. 

For referatet: IJ/TB. 


Aalborg Stiftstidende, 3.9.75 


Der sker noget over Himmer¬ 
land: 

JEG RYSTEDE, DA UFO KOM 

Der er usædvanlig stor UFO- 
aktivitet over Himmerland i 
disse dage. Flere har uaf¬ 
hængigt af hinanden set ui¬ 
dentificerede flyvende ob¬ 
jekter mandag og tirsdag 
aften. En 15-årig pige fra 
Egense blev skreant fra vid 
og sans, da hun mandag aften 
kørte på Halsvejen ved Egen¬ 
se og pludselig så "noget". 


Da hun kom hjem, alarmerede 
hun sinecforældre, som også 
observerede et mærkeligt ly¬ 
sende fænomen i horisonten. 

En anden familie fra B r . Kon¬ 
gerslev så tirsdag aften et 
UFO - uidentificeret flyvende 
objekt - først ved Egensen, se¬ 
nere ved hjemmet i Nr. Konger¬ 
slev. 

Pigen er skoleelev Lone Chri¬ 
stiansen, Halsvej 61, Egense. 

Bun fortæller, at hun ved 22- 
tiden på knallert var på vej 
fra gården Skovgård til hjem¬ 
met nær Hals-Egense færgelejet, 
en strækning på et par kilo¬ 
meter. 

"Pludselig så jeg en skarp, ly¬ 
sende genstand svæve over mig", 
fortæller Lone. "Den kom hen i 
mod mig og standsede lige over 
mig, Jeg blev bange og vendte 
om for at køre tilbage til går¬ 
den. Men genstanden fulgte ef¬ 
ter mig i lav højde. Jeg stand¬ 
sede motoren for at høre, om 
der kom nogen lyd fra tinge¬ 
sten, men det gjorde der ikke." 

"Min kammerat, Niels Henjrik E— 
riksen, som jeg havde besøgt, 
så også fænomenet. Efter den op¬ 
levelse skulle jeg ikke have 
noget af at køre på knallert 
hjem, og. Niels Henriks storebror 
kørte mig hjem i bil". 

VaR OPLØST I GRÅD 

"Da Lone kom hjem, var hun helt 
opløst af gråd", fortæller hen¬ 
des far, mekaniker Bent Chri¬ 
stiansen, BP, Egense-. 

"UFO'et hang stadig i horison¬ 
ten, og vi betragtede den ind¬ 
gående i kikkert, og jeg foto— 

graferede den.. Fænomenet, havde 
form som en plamage med et 
kegleformet reflekterende lys 
opad og noget flammelignende 
lys nedad. Den bevægede aig i 
ryk, men stod for det meste 
stille. Fra at have gået stik 
mod Vest drejede den efterhån¬ 
den oo i syd." 

"Der var været mange forsøg på 
at forklare fænomenet", siger 
Bent Christiansen. "Nogle si¬ 
ger, det var en helikopter, 
andre siger, at det var Hals- 
Barre fyr, og atter andre si¬ 
ger, at det var Saturn, vi kun¬ 
ne se. Men vi har boet her i 
lang tid. Vi ved godt, hvordan 
både Hals-Barre fyr, fly og 
stjernehimlen ser ud om hatten. 
Det var helt klart ikke noget 
naturligt", siger Bent Chri¬ 
stiansen. 

MELDTE EPISODEN TIL POLITIET 

Ægteparret meldte episoden til 
politiet, der oplyser, at man 
ved at kontakte Aalborg Luft¬ 
havns kontroltårn kan konstate¬ 
re, at der ikke har været flyv¬ 
ning i området, ved 22-tiden 
mandag aften. Flyvertaktisk 
Kommando i Karup oplyser, at 
den ikke har noteret nogle nat¬ 
lige flyvninger. Observatoriet 
i Rude Skov har ikke set noget, 
og Skandinavisk UFO Informa¬ 
tions alarmcentral på Sjælland 
har ikke modtaget nogle indbe¬ 
retninger. 

Det kamera, Bent Christansen 
brugte til at fotografere UFOi 
et med, blev mied filmen over¬ 
draget til Stiftstidende, som i 
avisens eget farvemørkekamner 
fremkaldte filmen. Resultatet 
er tre billeder af noget for 
Stiftstidendes redaktion gan¬ 
ske ubestemmeligt. 


Lones kommentar til det hele: 
"Jeg har aldrig før troet på 
UFO'er. Det gør jeg nu!" 

hel familie så ufo 

Tømrer Ole Nielsen, Nr. Kon¬ 
gerslev, der i aftes med sin 
familie kørte en tur langs 
østkysten, fortæller: 

"Vi har i nærheden af Bals- 
Egense færgelejet, da vi ved 
2o.3o—tiden pludselig så en 
lysende genstand i lav højde 
over træerne ikke langt væk. 

Den stod stille i horisonten, 
og forsvandt så." 

"Da vi kom, hjem til Nr. Kon¬ 
gerslev, hørte vi en sumnende 
lyd. Vi troede, vi fik gæster, 
men så så det samme objekt 
fare henover himlen. Det var en 
stor lysende genstand med et 
blåligt skær og to skarpe røde 
lys." 

LYSET GIK UD 

Mens vi betragtede fænomenet, 
gik lyset i vores hus ud. Der 
gik 15-2o sekunder, før det 
kom igen, og i det samme for¬ 
svandt UFO'et", forklarede Ove 
Nielsen, der sammen med sin 
kone, deres to børn og en bed¬ 
stemor overværede det for dem 
uforklarlige sceneri. 

I en senere avisartikel i samme 
blad viser det sig, at bille¬ 
derne i høj grad ligner de foto¬ 
grafier, som Ebbe Truelsen tog i 
1973. 

SUFOI—AALBORG 

Torben Birkeholm, 

Kong Hans Gade 18, 

9ooo Aalborg 

